**Փետուրներով եռյակը** (գերմ.՝ Überflieger – Kleine Vögel, großes Geklapper, անգլ.՝ A Stork's Journey), 2017 թվականի լինամետրաժ համակարգչային մուլտֆիլմ։ Մուլտֆիլմի պրեմիերան տեղի է ունեցել Բեռլինի միջազգային կինոփառատոնի հիմնական ծրագրի շրջանակներում, 2017 թվականի փետրվարի 12-ին։

Սյուժե
------

Ճնճղուկների ընտանիքը սպասում է իրենց որդու ծնվելուն, որին արդեն տվել են Ռիչարդ անունը։ Շուտով նրանց վրա հարձակվում է կզաքիսը, և նրանք զոհաբերում են իրենց կյանքը՝ դեռևս չծնված ճուտիկին փրկելու համար։ Քիչ անց Ավրորա արագիլը գտնում է որբին և հասկանալով, թե ինչ կարող է տեղի ունեցած լինել նրա ծնողների հետ, նրան տանում է իր բույնը, որտեղ ապրում է նրա համառ և խստապահանջ ամուսինը` Կլավդիոսը, որը չի սիրում ճնճղուկներն, և որդին ՝ Մաքսը։ Ժամանկ է անցնում։ Աշունը գալիս է, Ռիչարդը, որն իրեն արագիլ է համարում, պատրաստվում է ընտանիքի հետ Աֆրիկա գնալ։ Ընտանիքը չի կարող խոստովանել, որ նա ճնճղուկ է, որոնք գաղթական թռչուններ չեն։ Չնայած այն բանին, որ Ավրորան ցանկանում էր Ռիչարդին ցույց տալ, թե որտեղ է գտել նրան, ճնճղուկը շարունակում է վստահ լիներ, որ ինքն արագիլ է։ Այդպես էլ չկարողանալով ճշմարտությունն ասել Ռիչարդին, ընտանիքը, իրենց ցեղակիցների հետ միասին, ուղևորվում է դեպի հարավ՝ Աֆրիկա։

Ռիչարդը, հասկանալով, որ բոլորը հեռացել են առանց իրեն, փորձում է հասնել նրանց, բայց վատ եղանակի պատճառով կորցնում է գիտակցությունը։ Գիշերը արթնանալով` նա հանդիպում է գաճաճ բու Օլգային, որը երևակայական ընկեր ունի` Օլեգը։ Օլգան ճնճղուկին փրկում է չղջիկներից։ Ռիչարդը հասկանում է, որ առանց նրա չի կարող գիշերը գոյատևել և նրան իր հետ վերցնում է որպես ուղեկցող։ Այդ ճանապարհին նա աղավնիներից իմանում է, որ Աֆրիկա հասնելու համար նրանք պետք է հասնեն Ջիբրալթար։

Թռչելով կարաոկե բարի մոտով` Ռիչարդը և Օլգան ազատում են ինքնասիրահարված թութակ Կիկիին, որը խոստանում է օգնել նրանց գնացքով հասնել Ջիբրալթար (չնայած իրականում նա շտապում է Սան Ռեմո` երաժշտական փառատոնի)։ Արդեն վագոնում բուն պատմում է այն մասին, թե ինչպես է նա վտարված եղել իր ցեղակիցների կողմից, և այդ պատճառով նա ձեռք է բերել Օլեգին։ Առավոտյան, երբ ճեպընթացը հասնում է Սան Ռեմո, Կիկին գաղտնի հեռանում է իր ընկերներից, իսկ նրանք իրենց հերթին ագռավից իմանում են, որ թութակն իրենց դավաճանել է:Ռիչարդը վիճում է Օլգայի հետ, իսկ վերջինս «կորցնում է» Օլեգին։

Երաժշտական փառատոնում Կիկին իմանում է, որ բեմում նրա համարը «գողացել» է, ներողություն է խնդրում ընկերներից և որոշում է, որ նրանց հետ լաստանավերով ուղևորվի Աֆրիկա։ Հասնելով այնտեղ երեքով` հերոսները պարզում են, որ Ռիչարդի եղբայրը Մաքսը անցքը մտնելուց հետո անհետացել է, և նրանք գնում են նրա ետևից։ Փրկարարական գործողության ընթացքում ճնճղուկը ստիպված է լինում հաղթել մեղրակերին` ավերելով քարանձավը։ Կլավդիոսը շնորհակալություն է հայտնում նրան Մաքսին փրկելու համար և պաշտոնապես հռչակում է նրան իր որդի և երամի անդամ։

Վերջում արագիլները և հիմնական եռյակը թռչում են դեպի իրենց ցանկալի նպատակը` Մեծ լիճը։

Դերերը հնչյունավորել են
-----------------------

* Թիլման Դյուբլեր/Կուպեր Կելլի Կրամեր` *Ռիչարդ*
* Շեննոն Կոնլի/Նիկոլետ Կրեբից` 'Օլգա
* Քրիստիան Գոլ/Մրկ Թոմպսոն` *Կիկի*
* Մարկո Էսսեր/Ջեյսոն Գրիֆիտ` *Մակս*
* Մարկուս Օֆֆ/Ջոնատան Տոդդ Ռոսս` *Կլավդիյ*
* Էրիկա Շրեդեր/Մոդ Ակերմանն`*Ավրորա*

Ծանոթագրություններ
------------------

1. ↑  filmportal.de — 2005.
2. 1 2 3 4 5  ČSFD (չեխերեն) — 2001.
3. ↑
4. 1 2
5. ↑  Internet Movie Database — 1990.
6. ↑  «Richard the Stork - Überflieger – Kleine Vögel, großes Geklapper». *Berlinale.de*. Արխիվացված է օրիգինալից 2017 թ․ փետրվարի 22-ին. Վերցված է 2017 թ․ փետրվարի 4-ին.
7. ↑  Milligan, Mercedes (2017 թ․ փետրվարի 9). «'Richard the Stork' Trailer Takes Flight for Berlinale». *Animation Magazine*. Վերցված է 2017 թ․ փետրվարի 12-ին.
8. ↑  «Programme - Berlinale». *Berlinale.de*. Արխիվացված է օրիգինալից 2017 թ․ օգոստոսի 23-ին. Վերցված է 2017 թ․ փետրվարի 4-ին.
9. ↑  «Richard The Stork (3D)». *Global Screen*. Արխիվացված է օրիգինալից 2017 թ․ փետրվարի 5-ին. Վերցված է 2017 թ․ փետրվարի 4-ին.

Արտաքին Հղումներ
----------------

* Ingrid Åbergsjord (2017 թ․ մայիսի 3). ««Richard Storken:» Denne komedien vil barna kvitre høyt om» (նորվեգերեն). Aftenposten. Վերցված է 2017 թ․ մայիսի 28-ին.
* Adrian Prechtel (2017 թ․ մայիսի 11). «"Überflieger – Kleine Vögel, großes Geklapper": Spatzenwelt» (գերմաներեն). Abendzeitung. Վերցված է 2017 թ․ մայիսի 28-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Filmportal · Internet Movie Database |

 |